Tillemanni kell
Tillemanni kell oli Tartus Promenaadi tänaval asunud avalik kell, üks peamisi kokkusaamiskohti Teise maailmasõja eelses Tartus. Kella valmistas H. Tillemanni kella- ja kullasepa tööstus. Sõjas hävis Tillemanni kell ja selle lähedal paiknenud hoonestus linna pommitamisel, hiljem ehitati sinna Tartu kaubahall ja täpne koht jäi Postimaja (praegune Playtech) alla. Tillemanni kella on nimetatud korduvalt kirjasõnas, näiteks Kaia Lehe raamatus "Tillemanni kella all". Tillemanni kella alt algab näitus “Randevuu. Kohtumispaik Tartu”.